fi fi jbo es fi fi fi en fi fi fi fi fi fi fi fi fi fi fi fi de fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi fi fi fi fi fi fi fi en fi fi fi fi fi fi de fi fi fi en fi fi fi fi en fi fi fi en fi fi fi fi fi fi fi fi en fi fi fi fi fi fi fi fi fi de fi fi en fi fi fi fi
Vuokraamalla järkevästi – Allu Finland Oy - Allu.net
ALLU Tuotteet ALLU Transformer DL sarja ALLU Transformer D sarja ALLU Crusher murskaimet ALLU Compactor tärylevyt
Edistykselliset ALLU ratkaisut ALLU Transformer M sarja ALLU Soil Improvement
Allu Työpaikat ALLUn historia Code of Conduct Missio ja visio
Kaluston ostamiselle on olemassa varteenotettava vaihtoehto. Aina ei ole järkevää investoida omiin koneisiin, vaan tilapäistä tai määräaikaista tarvetta varten voi vuokrata sopivan koneen tai laitteen. Täsmävuokrauksen avulla saadaan juuri oikeankokoinen ja lukumäärältäänkin optimoitu kalusto käyttöön. Urakkaan on myös helppo laskea sisään kiinteällä, muuttumattomalla hinnalla vuokrattuja koneita. Huollot ja korjaukset hoituvat vuokraajan toimesta, joten yllätyksiä ei tule.
Varsin moni on tämän Suomessakin oivaltanut. Vuokraus on jo merkittävää liiketoimintaa. Konepörssi lähetti tätä katsausta varten vuokrausta harjoittaville yrityksille muutamia kysymyksiä.
Juttusarja jatkuu. Pysy kanavalla.
1. Minkälainen vuokrakalusto teillä on tällä hetkellä tarjolla? Maarakennuskoneissa kokoluokat? Onko kalustossa joitain aivan uusia artikkeleita?
2. Miten vuokraustoiminta on mielestänne kehittynyt ja muuttunut Suomessa viime vuosien aikana?
3. Mitkä tuotteet/laitteet/koneet ovat nykyään teillä suosituimpia? Jos ovat maarakennuskoneita, niin mitä konetyyppejä ja missä kokoluokissa?
4. Minkälainen on vuokrausorganisaationne, missä toimipaikat sijaitsevat?
5. Miten vuokraustoiminta on järjestetty nyt poikkeustilan aikana? Onko esimerkiksi koneiden vientiä työmaille lisätty?
6. Tulevaisuutta on nyt varmasti melko vaikea ennustaa, mutta mitkä trendit loppuvuodesta ja ensi vuonna ovat mielestänne päällimmäisinä vuokrabisneksessä?
7. Vapaa sana, mitä haluatte kertoa yrityksenne vuokraustoiminnasta?
Allu Finland Oy, support manager Jouko Ylitalo
1. Vuokrauskalustoomme kuuluvat Allu Transformer D -sarjan seulakauhat, jotka soveltuvat 12–45 tonnin kaivukoneille ja 8–30 tonnin pyöräkuormaajille. Lisäksi meiltä löytyy kalustosta kompaktimman kokoluokan DL-sarjan seulakauhoja, jotka soveltuvat 6–12 tonnin kaivukoneille ja 2–8 tonnin pyöräkuormaajille.
Myöhemmin tänä vuonna kalustoa täydentävät juuri lanseeratut Allu Crusher -murskauskauhat, joilla onnistuu muun muassa betonin ja kiven murskaus.
2. Olemme olleet mukana vuokraustoiminnassa nyt vuoden verran, ja kokemukset tuolta ajalta ovat positiiviset. Vuokraus on nähty asiakkaidemme näkökulmasta hyvänä vaihtoehtona, kun tarvetta on ollut koneen lyhytkestoisempaan käyttöön. Lisäksi vuokraus tarjoaa joustavan ja turvallisen mahdollisuuden tutustua laitteeseen. Allulla vuokraustoiminta on osa asiakaspalvelua ja mahdollistaa sen, että voimme olla yhä useammalle asiakkaalle avuksi.
3. Suosituimmat Allut kaivukoneisiin ovat 20–30 tonnin kokoluokkiin. Allu Transformer -seulakauhojen käyttökohteet ovat laidasta laitaan, aina pienistä maisemointitöistä suuriin kaivosprosesseihin. Tästä syystä myös peruskoneet, joihin näitä hydraulisia lisälaitteita tiedustellaan, voivat olla kokoluokaltaan mitä tahansa. Kattavan malliston myötä meiltä löytyy joka tarpeeseen sopiva seulakauha.
4. Meillä vuokraustoimintaa hoitaa neljän henkilön tiimi. Vuosikymmenet Allulla työskennellyt aluemyyntipäällikkö Ilpo Ellonen toimii tuote- ja sovellustukena, sekä hoitaa myynnin mahdollisessa vuokrakauhan lunastuksessa. Huoltomekaanikko Ville Vainio pitää vuokrakaluston kunnossa ja varmistaa, että kauha lähtee asiakkaalle sovitulla terityksellä ja kiinnityksellä. Support-koordinaattori Santtu Mönttinen ylläpitää vuokrakalustorekisteriä ja järjestää kauhojen kuljetukset sekä laskutuksen yhdessä logistiikkatiimin kanssa. Jouko Ylitalo vastaa vuokrakonetoiminnastamme ja sen kehittämisestä. Kaikki vuokrakauhamme sijaitsevat tehtaallamme Orimattilan Pennalassa.
5. Poikkeustilasta huolimatta palvelemme asiakasta normaalisti, esimerkiksi tarjoamalla teknistä tukea tarvittaessa. Myös koneiden toimitukset rullaavat normaaliin tapaan. Työmaille vienti on ollut suosittua, mutta myös nouto itse Pennalasta onnistuu.
Kysyntä on edelleen vilkasta, jonka vuoksi kannattaa olla hyvissä ajoin liikkeellä ja varmistaa toimitusaika tarvittavalle seulakauhalle. Näin on taattua, että laite on käytössä heti tarpeen ilmaantuessa.
6. Tämänhetkinen tilanne todennäköisesti aiheuttaa varovaisuutta investointien osalta. Näin ollen vuokratoiminta tullee lisääntymään, kun kriittinen vaihe on ohi ja tilanne elpyy. Vuokraus mahdollistaa koneen käyttöönoton joustavasti ja turvallisesti, myös talouden epävarmoina aikoina. Hyvä asiakaspalvelu on pysyvä trendi alalla kuin alalla ja siihen me Allulla panostamme jatkossakin.
7. Kun lähdimme vuokraustoimintaan mukaan, halusimme tarjota asiakkaillemme joustavan ja riskittömän mahdollisuuden saada Allu-tuote käyttöönsä lyhyeksikin ajaksi.
Uusille asiakkaille vuokraustoiminta mahdollistaa tutustumisen laitteeseen ennen mahdollista ostopäätöstä. Asiakkaalle tarjoutuu näin myös mahdollisuus lunastaa tuote omakseen vuokra-ajan päätyttyä.
Koneen vuokraus on hyvä konsti keventää yrityksen tasetta ja kokeilla uusia käyttökohteita ilman riskiä. Lisäksi tukena koko vuokrauksen ajan on tarvittaessa valmistajan huoltohenkilöstö ja tekninen tuki.
ALLU Transformer DL sarja
ALLU Transformer D sarja
ALLU Transformer M sarja
Maatalous, kompostointi ja maisemointi
Copyright 2021 ALLU Finland Oy. All rights reserved Kaikki oikeudet pidätetään.
ALLU Transformer DL sarja
ALLU Transformer D sarja
ALLU Transformer M sarja
Maatalous, kompostointi ja maisemointi